Mesto Dubnica nad Váhom                                                                     		

Na rokovanie Mestského zastupiteľstva
dňa 24. 11. 2016

Názov materiálu:	Návrh plánu kontrolnej činnosti HK na I. polrok 2017

Materiál obsahuje:	Návrh na uznesenie 
	Dôvodovú správu

Spracoval:	Ing. Katarína Mináriková, hlavný kontrolór mesta 

Predkladá:	Ing. Katarína Mináriková, hlavný kontrolór mesta  .......................

N á v r h     n a    u z n e s e n i e

Mestské zastupiteľstvo v Dubnici nad Váhom
	
s c h v a ľ u j e

Plán kontrolnej činnosti HK na I. polrok 2017 po jeho prerokovaní.

Dôvodová správa

	V zmysle ustanovenia § 18f ods.1 písm.b) zákona č. 369/1990 Zb. o obecnom zriadení v z.n.p.  hlavný kontrolór predkladá MsZ raz za 6 mesiacov návrh Plánu KČ HK, ktorý musí byť najneskôr 15 dní pred prerokovaním v MsZ zverejnený spôsobom v obci obvyklým.

Plán kontrolnej činnosti zahŕňa základné úlohy hlavného kontrolóra, ktoré vyplývajú z právnych predpisov a ďalej plán obsahuje aj konkrétne kontrolné akcie, ktoré HK plánuje  vykonať okrem základných a ostatných úloh. 

V časti A sú uvedené základné úlohy hlavného kontrolóra vyplývajúce zo znení platných právnych predpisov SR a zo zabezpečovania súčinnosti pri bežnom výkone funkcie HK.
V časti B sú navrhnuté konkrétne kontrolné akcie po zohľadnení časovej náročnosti základných úloh pri tvorbe výročných dokumentov a odborných stanovísk. 

Kontrolná akcia č. 1 je zameraná na kontrolu dodržiavania rozpočtovej klasifikácie ekonomickej klasifikácie vo vybraných rozpočtových položkách so zameraním na efektívnosť pri nakladaní s finančnými prostriedkami mesta.

Kontrolná akcia č. 2  sa zameriava na oblasť hotovostných finančných operácií za aktuálne uplynuté obdobie mesiaca január, február 2017 a s tým súvisiace dodržiavanie zákonnosti.

Kontrolná akcia č. 3 je zameraná na kontrolu vybavovania sťažností a podnetov z procesného hľadiska vo vybraných mestských organizáciách. 

Plán kontrolnej činnosti na I.polrok 2017 bol zverejnený spôsobom v meste obvyklým (ÚT a webovom sídle) dňa 09.11.2016  čím splnil zákonnú lehotu zverejnenia pred jeho prerokovaním v MsZ.

Predložený materiál nemá dopad na rozpočet mesta, činnosť Mestského úradu a orgány samosprávy mesta.  

 

            /návrh/

PLÁN
kontrolnej činnosti hlavného kontrolóra mesta Dubnica nad Váhom
 na I. polrok 2017

	V súlade s príslušnými ustanoveniami zákona NR SR č. 369/1990 Zb. o obecnom zriadení v znení neskorších predpisov a podľa základných pravidiel kontrolnej činnosti v zmysle osobitného predpisu  bude činnosť hlavného kontrolóra v I. polroku 2017 zameraná na nasledovné činnosti:

A.	Základné úlohy hlavného kontrolóra mesta na I. polrok 2017

1. Spracovanie a predloženie návrhu plánu kontrolnej činnosti na I. polrok 2017.
2. Vypracovanie a predloženie Stanoviska k návrhu ZÚ mesta za rok 2016   
3. Kontrola plnenia uznesení priebežne. 
    Kontrolujú sa uznesenia prijaté od posledného plánovaného zasadnutia MsZ.
4. Spracovanie a predloženie Výročnej správy o kontrolnej činnosti hlavného kontrolóra 
    mesta za rok 2016 v zmysle ustanovenia § 18f ods.1 písm. e) zákona č. 369/1990 Zb.  
    o obecnom zriadení v z.n.p..
5. Výkon konkrétnej kontroly v zmysle §18f ods.1 písm.h) zákona NR SR č. 369/1990 Zb. 
    o obecnom zriadení v z.n.p. v prípade, ak o to požiada MsZ, s rešpektovaním rozsahu 
    kontrolnej činnosti a úloh hlavného kontrolóra.
    Výkon konkrétnej kontroly na základe podnetov poslancov, občanov a z poznatkov 
    zistených pri výkone kontrolnej činnosti po zvážení hlavného kontrolóra v súvislosti 
    s posúdením vecnosti a opodstatnenosti týchto podnetov.
6. Preverovanie a vybavovanie podnetov prijatých v zmysle zákona č. 307/2014 Z.z. 
    o niektorých opatreniach súvisiacich s oznamovaním protispoločenskej činnosti a o zmene 
    a doplnení niektorých zákonov z titulu zodpovednej osoby v zmysle tohto zákona.
7. Poskytovanie súčinnosti pri pripomienkovaní návrhov interných smerníc, dokumentov 
    a návrhov na VZN. 
8. Plnenie ďalších úloh ustanovených osobitnými zákonmi (napr. kontrola dodržiavania 
    splnenia podmienok pri prijímaní návratných zdrojov financovania atď.)
9. Počas rozpočtového roka pravidelné sledovanie stavu a vývoja dlhu mesta v zmysle 
    znenia ustanovenia §17 ods.15 (účinného od 1.1.2015) zákona č. 583/2004 Z.z. 
    o rozpočtových pravidlách územnej samosprávy v z.n.p.. 

B. Kontrolná činnosti na I. polrok 2017
Kontrolná činnosť hlavného kontrolóra mesta bude vykonávaná podľa základných pravidiel finančnej kontroly ustanovených osobitným predpisom v rozsahu ustanovenia § 18d zákona NR SR č. 369/1990 Zb. o obecnom zriadení v z.n.p., teda v rozsahu kontroly zákonnosti, účinnosti, hospodárnosti a efektívnosti pri hospodárení a nakladaní s majetkom a majetkovými právami mesta, ako aj s majetkom, ktoré mesto užíva podľa osobitných predpisov, v rozsahu kontroly príjmov, výdavkov a finančných operácií mesta, kontrola vybavovania sťažností a petícií, kontrola dodržiavania všeobecne záväzných právnych predpisov vrátane nariadení mesta (VZN). 
Uvedenému rozsahu kontrolnej činnosti podliehajú taktiež osoby uvedené v ustanovení § 18d ods.2 zákona NR SR č. 369/1990 Zb. o obecnom zriadení v z.n.p.

1.	Ostatné konkrétne kontrolné akcie v I.polroku 2017:

- Kontrolná akcia č. 1 
   Predmet kontroly: 
   Kontrola plnenia a čerpania rozpočtu mesta vo vybraných rozpočtových 
   položkách s cieľom preverenia dodržiavania zákonnosti, účinnosti 
   a efektívnosti pri nakladaní s finančnými prostriedkami.

   Kontrolovaný subjekt: 	 Mesto  Dubnica nad Váhom 
				 /pri vybraných rozpočtových položkách/
   Kontrolované obdobie:	 rok 2016
    Predpokladaný termín výkonu kontroly:	marec, apríl 2017

- Kontrolná akcia č. 2 
   Predmet kontroly: 
   Kontrola pokladničných finančných operácií
   
   Kontrolovaný subjekt: 	Mesto  Dubnica nad Váhom
   Kontrolované obdobie:	január, február 2017  
   Predpokladaný termín výkonu kontroly:	apríl, máj  2016

- Kontrolná akcia č. 3 
   Predmet kontroly: 
   Kontrola vybavovania sťažností a podnetov vo vybraných mestských 
   organizáciách
   
   Kontrolovaný subjekt: 	vybrané mestské organizácie
   Kontrolované obdobie:	rok 2016  
   Predpokladaný termín výkonu kontroly:	máj, jún  2016

C. Ostatná činnosť hlavnej kontrolórky mesta

1.	Účasť na zasadnutiach MsZ.
2.	Účasť na zasadnutiach komisií zriadených MsZ na základe zváženia hlavného kontrolóra  mesta, resp. na základe prizvania komisie.
3.	Účasť na odborných konferenciách  a vzdelávacích akciách. 
4.	Ďalšie činnosti v rozsahu poverenia MsZ.

	V Dubnici nad Váhom dňa 07.11.2016
	Požadujem zverejnenie uvedeného dokumentu spôsobom v obci obvyklým.

								Ing. Katarína Mináriková
								hlavný kontrolór  mesta